varer Mindet om mange sene Aften- og Nattetimer, hvor vi sad 

 sammen og drøftede Fugle, og hvor jeg i høj Grad drog Nytte 

 af hans rige ornithologiske Kundskaher. 



Naar jeg har brugt Overskriften »Iagttagelser af Fugle i 

 Haslevegnen«, maa jeg give en lille Forklaring paa, hvad der 

 skal forstaas herved; paa hosstaaende Kort vil ses den Egn, 

 hvor jeg mest færdedes; det er Haslev By som Centrum, derfra 

 ca. 6 km imod Nord, Vest og Syd, og 10 km imod Øst. Kun 

 fra den Egn, der findes paa Kortet eller i hvert Tilfælde støder 

 lige op hertil, har jeg medtaget Iagttagelser; selvfølgelig har 

 jeg mangfoldige Gange under mit Ophold i Haslev gjort Ture 

 andet Steds hen i nærmere og fjærnere Omegn, ogsaa ud om- 

 kring til Stranden, og har haft Lejlighed til at se adskillige 

 Arter, som slet ikke blev trufne i Haslevegnen. Men jeg har 

 undladt at tage disse Iagttagelser med; de hører dog ikke med, 

 naar jeg vil give et Billede af Fuglelivet paa den Egn, hvor jeg 

 gjorde mine daglige Iagttagelser. 



Det Felt, hvorfra mine Undersøgelser og Iagttagelser stammer, 

 falder naturligt i 4 forskellige Dele. 



1. Nordvest og et Stykke Syd for Haslev By træffer man, 

 bortset fra den anselige Skov, Haslev Orned, et frugtbart, vel- 

 dyrket, fladt Landskab med talrige Landsbyer. Hele Egnen 

 imellem Ringsted og Haslev og Vest for Haslev By er skovløs; 

 her træffes Mark ved Mark, med Pilehegn imellem, det ugun- 

 stigste Terrain, der vel kan tænkes i ornithologisk Henseende. 

 Ikke saaledes at forstaa, at her ikke findes Fugle, men det er 

 forholdsvis kun faa Arter, det er væsentligt de samme, der ses 

 overalt, og den muntre Afveksling, som Fuglelivet ved Skov og 

 Sø frembyder, findes ikke her; naturligvis findes hist og her 

 mindre Bække og Aaer med Eng- og Mosedrag, som byder lidt 

 Afveksling, men det er kun sparsomt. En Rug- eller Roemark 

 er nu en Gang ikke gode Ynglepladser for Fugle, og jo mere 

 opdyrket en Egn er, desmere indskrænkes Tallet af Fuglearter. 

 Om Sommeren er her endda Liv nok, men de vidtstrakte, øde 

 Marker, kun oplivede af en enkelt Krage, bød om Vinteren ikke 

 Ornithologen megen Glæde. 



2. Nordøst for Haslev strækker sig et Skovbælte, kun afbrudt 

 af mindre mellemliggende dyrkede Stykker; det er Skovene 

 Haslev Orned, Sofiendals Hestehave, Kværede Vænge og Grev- 

 indeskoven ved Tureby, tildels ret anselige Skovstykker. Her 



